Source: http://docplayer.fi/2213119-Marjatta-bardy-toim-lastensuojelun-toimituskunta-tarja-heino-kirsi-kaikko-anne-pirinen-tarja-poso-sanna-aaltonen.html
Timestamp: 2018-01-19 04:21:28+00:00
Document Index: 5968360

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Marjatta Bardy [toim.] Lastensuojelun. Toimituskunta: Tarja Heino Kirsi Kaikko Anne Pirinen Tarja Pösö Sanna Aaltonen - PDF
Marjatta Bardy [toim.] Lastensuojelun. Toimituskunta: Tarja Heino Kirsi Kaikko Anne Pirinen Tarja Pösö Sanna Aaltonen
Download "Marjatta Bardy [toim.] Lastensuojelun. Toimituskunta: Tarja Heino Kirsi Kaikko Anne Pirinen Tarja Pösö Sanna Aaltonen"
1 Marjatta Bardy [toim.] Lastensuojelun Toimituskunta: Tarja Heino Kirsi Kaikko Anne Pirinen Tarja Pösö Sanna Aaltonen
2 Hyväksytty Stakesin toimitusneuvostossa Neljäs uudistettu painos ISBN (painettu) ISBN (verkkojulkaisu) Kirjoittajat ja Terveyden ja hyvinvoinnin laitos Graafinen suunnittelu: Tiina Kuoppala Kansikuva: Tiina Kuoppala Kirjan muut kuvat: Marjatta Bardy Teema 5, Terveyden ja hyvinvoinnin laitos Juvenes Print Suomen Yliopistopaino Oy Tampere 2013 Toimituskunta: Tarja Heino Kirsi Kaikko Anne Pirinen Tarja Pösö Sanna Aaltonen
3 E S I P U H E Ensimmäisen painoksen esipuhe Kirjan tarkoituksena on kuvata lastensuojelua yhteiskunnallisena tehtävänä, käytännön toimintana ja inhimillisinä kokemuksina sekä valottaa sen taustalla vallitsevia ajatussuuntia ja tiedon perusteita. Kirja sisältää punnittua tietoa lastensuojelun todellisuuksista, joihin väistämättä liittyy myös jännitteitä ja ristiriitoja. Tarkoituksena on luoda rajallinen, lohdullinen ja toivorikas näköala lastensuojeluun, mahdottomia tilanteita kiistämättä. Tavoitteena on motivoida ja inspiroida opiskelijoita hahmottamaan lastensuojelun moniulotteisuutta sekä yliopistossa että ammattikorkeakoulussa. Humanistiseen ajatteluun perustuvan ammatti-identiteetin ainekset muodostavat erään artikkeleita läpäisevän juonteen. Tavoitteena on, että kirja olisi hyödyllistä ja mieluista luettavaa myös jo työssään toimiville ammattilaisille, esimiehille, yhteistyökumppaneille sekä luottamusmiehille ja muille kansalaisille - ja toivottavasti myös lastensuojelun asiakkaille. Näin kirja pyrkii täydentämään vuoden 2008 alusta voimaan tulleen lastensuojelulain (417/2007) juridiseen tulkintaan tai toimeenpanoon keskittyvää kirjallisuutta (Taskinen 2007) sekä asiakastyön prosessiin painottuvaa Lastensuojelun käsikirjaa. (http://www.sosiaaliportti.fi/fi-fi/lastensuojelunkasikirja/). Lastensuojelun piirissä olevien lasten määrä on enemmän kuin kaksinkertaistunut reilussa vuosikymmenessä. Kaikkiaan heitä on noin , se merkitsee lähes seitsemää prosenttia alaikäisistä. Matti Vanhasen II hallitusohjelman erääksi tehtäväksi on asetettu huostaanottojen vähentäminen. Erityislasten määrä on kasvanut myös erityisopetuksessa sekä lasten- ja nuorten psykiatriassa. Taloudelliset, sosiaaliset ja kulttuuriset muutokset ovat vaikuttaneet monin tavoin elinoloihin ja palveluihin, arkeen ja arvoihin, eri tavoin eri väestöryhmillä. Aineellinen vauraus on yltäkylläisempää kuin koskaan aiemmin. Samaan aikaan eriarvoistuminen syvenee ja laajenee. Pitkittyessään se merkitsee huono-osaisten väestöryhmien alaluokkaistumista ja syrjäytymiskehityksen vakiintumista. Se aiheuttaa inhimillistä kärsimystä, joka näkyy myös kansanterveydessä ja kansantaloudessa. Meneillään onkin moninainen lapsuuteen, nuoruuteen ja vanhemmuuteen liittyvä hallinnollispoliittinen ohjelmatyö. Vuoden 2005 syksyllä perustettiin lapsiasiavaltuutetun toimi. Lapsi- ja nuorisopolitiikan kehittämisohjelma Lastensuojelun y t imissä 3
4 E S I P U H E (OPM julkaisuja 2007:41) kattaa 0 29-vuotiaiden elinolot ja niiden kehittämisen. Se muodostaa perustan hallituksen lasten, nuorten ja perheiden hyvinvoinnin sekä terveyden edistämisen politiikkaohjelmille. Niissä on osaltaan määrä toteuttaa sosiaali- ja terveysministeriössä päätökseen saatua lastensuojelun kehittämisohjelman ( ) toimeenpanoa sekä KASTE-ohjelmassa ( ) käynnistettyä lapsipalveluiden laajaa remonttia. Huoli lasten hyvinvoinnista ja terveydestä on johtanut Suomen Akatemian käynnistämään teemaan kohdistuvan erityisen tutkimusohjelman vuosiksi Kansainvälisenä lapsen vuonna 1979 käynnistyi edellisen kerran laajaalainen lasten asemaa selvittävä hallinnollispoliittinen työ ohjelmatyön sijasta silloisen tavan mukaan komiteoissa. Nyt luvulla lapsikysymys on tullut uudelleen yhteiskuntapolitiikkaan; perheen ja yhteiskunnan vastavuoroisiin suhteisiin on jälleen paneuduttava ja sitouduttava, talouden laskukaudesta huolimatta, ja ehkä aivan erityisesti sen vuoksi. Toimintaympäristöt ovat muutoksen kourissa kaikilla tasoilla, niin kotitalouksissa kuin palveluissa, niin valtion kuin kuntien toiminnassa. Palvelujärjestelmiä muokataan uuteen kuosiin monen ohjelman voimin. Tuottavuusohjelma sekä kunta- ja palvelurakenteen uudistus määrittävät uusin tavoin kaikkien järjestelmien toimintaehtoja. Tässä kirjassa ensisijaiseksi tehtäväksi on otettu lastensuojelun ajasta aikaan kantavien teemojen tarkastelu tämän aikakauden ja kirjoittajien ymmärryksen valossa. Kirjan tausta ja alkusysäys sijoittuvat sosiaali- ja terveysministeriön ja Kristiina Laihon johtamaan lastensuojelun kehittämisohjelmaan. Sen puitteissa käydyt keskustelut sekä kaksi kirjoittajaseminaaria loivat maaperää kirjahankkeen kehkeytymiselle. Niistä lämmin kiitos! Lastensuojelun kehittämisen ja tutkimuksen kantava juonne on viime vuosina ollut toiminnan selkiyttäminen sille itselleen ja sen avulla yhteistyökumppaneille. Yhä tähdellisemmäksi on nähty työn aiempaa tarkempi kohdentaminen, dokumentointi ja arviointi moniytimisyyttä kadottamatta. Kommunikaatiotaitoja parannetaan ja syvennetään korostaen työn avoimuutta ja reflektiivisyyttä sekä arjen konkreettisia tekoja. Innostavan kehittämistyön ja nopeasti lisääntyneen tutkimuksen rinnalla työolojen ylikuormitus verottaa hyvin tehdyn työn mahdollisuuksia: 4 Lastensuojelun y t imissä
5 E S I P U H E pätevien sosiaalityöntekijöiden pako aiheuttaa paikoin kestämättömiä tilanteita lastensuojelussa. Kirjan toimituskuntaan kuuluneet Tarja Heino, Kirsi Kaikko, Anne Pirinen, Tarja Pösö ja Sanna Aaltonen ovat osallistuneet kirjan rakentamiseen eri tavoin ja eri vaiheissa mahdollisuuksiensa mukaan. Ilman heitä olo olisi ollut turvaton eikä kirjahanke olisi edes käynnistynyt. Suurkiitos avusta! Kolme paneutunutta lausuntoa kirjan käsikirjoituksesta syksyllä 2008 tarjosivat melkoisen opinsaunan sen pohtimiseen, mitä on tietokirja. Lausunnot olivat suureksi hyödyksi tekstien siivoamisessa ja kokonaisuuden koostamisessa. Nöyrä kiitos nimettömälle arvioijalle, Hanna Heikkoselle sekä Tuukka Lahdelle! Kiitos ja kumarrus kaikille kirjoittajille! Stakesin ja sittemmin Terveyden ja hyvinvoinnin laitoksen julkaisuyksikön ammattitaidosta ja avuliaisuudesta kiitollisena Lapsen oikeuksien sopimuksen 20-vuotisjuhlavuonna Helsingissä helmikuussa 2009 Marjatta Bardy Lastensuojelun y t imissä 5
6 E S I P U H E 6 Lastensuojelun y t imissä
7 E S I P U H E Neljännen painoksen esipuhe Sen jälkeen kun tämä kirja julkaistiin vuonna 2009, moni asia on ennallaan mutta jotain on myös muuttunut. Lastensuojelusta ja nuorten syrjäytymisestä on käyty poikkeuksellisen vilkasta julkista keskustelua etenkin syksyllä vuonna Keskustelua viritettiin niin valtakunnan huipulla kuin mediassakin. Tasavallan presidentti Sauli Niinistö kokosi ryhmän tekemään ehdotuksia nuorten syrjäytymisen ehkäisemiseksi. Tuloksena oli julkaisu Ihan tavallisia asioita. Se herätti hetken kiivastakin kritiikkiä politiikan sivuuttamisesta. Kiitosta annettiin ehdotuksista, joihin jokainen voi tarttua lähipiirissään. Presidentti kiinnostui kuulemaan suoraan myös huostaan otettuja lapsia ja nuoria, ja hän osallistui näiden nuorten järjestämään foorumiin. Keskustelu lastensuojelusta ulottui ulkopolitiikkaan asti, kun mediassa herätettiin epäily siitä, että suomalaisessa lastensuojelussa kohdellaan venäläisiä perheitä epäasiallisesti. Kahdeksan vuotiaan pikkutytön raaka kuolema isän ja äitipuolen pahoinpitelemänä järkytti kansalaisia. Se havahdutti suuren yleisönkin pohtimaan lastensuojelun tilaa. Lastensuojelua koskevat selvitykset ja tutkimukset tuovat keskusteluun sekä uusia että jo tunnettuja seikkoja. Kirjan 4. painosta olemme täydentäneet katsauksella lastensuojelun toimintaympäristöihin. Kirjan ensimmäisen painoksen artikkeleiden kokoaminen aloitettiin kuutisen vuotta sitten, ja ryhdyimme täydentävään katsaukseen melko kevein mielin: pianhan keskeiset kehityskulut kootaan. Tehtävästä sukeutui kuitenkin vaativa, kuten kokeneille kirjoittajille olisi pitänyt olla selvää alusta pitäen. Lastensuojelussa ratkotaan elämän ongelmia, ja kuin varkain ongelmalähtöisyys peittääkin näköalat. Lastensuojelu ei kuitenkaan ole mustavalkoista! Värikuva edellyttää läheltä katsomista: pitää hahmottaa selviytymisen jatkumo. Väestötason vertailut tuottavat usein mustavalkoisen asetelman. Lastensuojelu on hyvin erityistä toimintaa, ja samalla se on osa yleistä ja yhteistä kulttuuria. Lastensuojelun kantavin juonne on toivo. Siksi sitä tehdään. Katsauksen taustalla on kaksi perustavaa kysymystä. Näitä ovat: 1) millaiset seikat selittävät asiakasmäärien kasvua lastensuojelussa, ja 2) mistä voi tulla tukea ylikuormitetulle lastensuojelulle? Tarjolla ei ole yksiselitteisiä vastauksia, sen sijaan mahdollisia vastauksia on monella suunnalla. Katsaus sisältää myös päivitettyjä tilastotietoja lastensuojelusta. Lastensuojelun y t imissä 7
8 E S I P U H E Muilta osin kirja on sama kuin vuoden 2009 painos. Se koostuu edelleen kolmesta pääluvusta: I Lastensuojelun filosofia ja käytäntö II Lapsen osallisuus ja ikäsensitiivinen lastensuojelu III Hoitava ja kuntouttava lastensuojelu Johdannossa kuvataan artikkeleiden pääviestejä luvuittain. Epilogissa tarkastellaan lastensuojelun tietoa ja tiedonmuodostusta artikkeleissa. Kokeneen sosiaalityöntekijän tapauskuvaukset kulkevat siltana artikkelista toiseen. Kirja keskittyy lapsi- ja perhekohtaiseen lastensuojeluun ja sen kantaviin teemoihin. Kiitämme kirjoittajia teksteistä, jotka kestävät aikaa ja ovat siis lastensuojelun ytimissä edelleen. Kiitämme myös Erja Sauramaa, taannoista nimetöntä arvioijaa, ravistelevasta käsikirjoituksen lausunnosta. Artikkelit ovat samassa muodossa kuin ensipainoksessa. Kirjoittajatiedot on päivitetty. Kiitämme kirjoittajia mukanaolosta ja katsauksemme kommentoinnista. Maria Kuronen on pitänyt huolta tämän kirjan neljännestä painoksesta yhdessä Päivi Hauhian kanssa. Kiitämme siitä, ja Tiina Kuoppalalle kiitos taitosta. Helsingissä helmikuussa 2013 Marjatta Bardy ja Tarja Heino 8 Lastensuojelun y t imissä
9 Sisällys Ensimmäisen painoksen esipuhe Neljännen painoksen esipuhe Kirjoittajat ja toimituskunnan jäsenet Marjatta Bardy ja Tarja Heino: Katsaus lastensuojelun toimintaympäristöihin Johdanto LUKU I: Lastensuojelun filosofia ja käytäntö Marjatta Bardy: Lapsuus, aikuisuus ja yhteiskunta I osa: Lapsuus yksilöllisenä ja kulttuurisena ilmiönä II osa: Lapsen oikeudet ja hyvinvoinnin ulottuvuudet III osa: Lastensuojelun ala Irkka Peltonen: Uusi työntekijä työpöytänsä ääressä Tarja Heino: Lastensuojelun tilastot, asiakkaat ja palvelut I osa: Lastensuojelun kehitystrendejä II osa: Keitä ovat lastensuojelun asiakkaat III osa: Palvelut Kirsi Kaikko ja Leila Friis: Menetelmät lastensuojelun tukena Hanna Heinonen ja Päivi Sinko: Sosiaalityöntekijät lastensuojeluprosessia johtamassa Sarianna Reinikainen: Kielen katse ja puheen paino Irkka Peltonen: Ole tosi tapaaminen kadulla LUKU II: Lapsen osallisuus ja ikäsensitiivinen lastensuojelu Irkka Peltonen: Kaksi maailmaa orja ja tyranni Kaisa-Elina Hotari, Mikko Oranen ja Tarja Pösö: Lapset lastensuojelun osallisina Tiina Muukkonen: Lapsen kohtaamis- ja prosessiosallisuus Tarja Tolonen: Vanhemmuuden puute ja nuorten sosiaalinen pääoma Irkka Peltonen: Hillasuo ja pitkospuut eristyspaikkana Sanna Aaltonen ja Alpo Heikkinen: Nuoret lastensuojelussa Marjatta Bardy: Vaativa vauvaperhetyö Irkka Peltonen: Rajat tukena silloin kun omat rajat eivät pidä LUKU III: Hoitava ja kuntouttava lastensuojelu Tuija Eronen: Häpeän säätely ja suhteissa olo Irkka Peltonen: Väkivaltapelin pyörteissä Riitta Hyytinen: Lapsen todellistuminen huumeperheen kuntoutuksessa Päivi Känkänen: Siirtymät sijaishuollossa hetkiä ja ikuisuuksia Johanna Barkman: Lasten ja nuorten elämäntarinan äärellä Sijaisäidin kertomus: Vilman sukellus lapsuuteen EPILOGI Marjatta Bardy: Tiedon punninta ja maailman asuttaminen Kirjallisuus Lastensuojelun y t imissä 9
10 KI R J O I T TA J AT Ki r j o i tt a j at j a to i m i t u s ku n n a n j ä senet Kirjoittajat ja toimituskunnan jäsenet (päivitetty helmikuussa 2013) Sanna Aaltonen VTT, erikoistutkija, Nuorisotutkimusverkosto Marjatta Bardy KT, sosiaalipolitiikan dosentti, Helsingin yliopisto, tutkimusprofessori, THL Johanna Barkman PSM, kehittämispäällikkö, Lastensuojelun erityisosaamisen keskus Pesäpuu ry Tuija Eronen YTT, projektipäällikkö, Tampere Praksis, Yhteiskunta- ja kulttuuritieteiden yksikkö, Tampereen yliopisto Leila Friis TtM, psykoterapeutti ja opettaja, Pohjois-Karjalan koulutuskuntayhtymä, sosiaali- terveys ja liikunta-ala Alpo Heikkinen VTL, erikoisalana lapsi- ja nuorisososiaalityö, Helsingin kaupungin lastensuojelun erityissosiaalityöntekijä Tarja Heino VTT, sosiaalityön, erityisesti lastensuojelun dosentti, Tampereen yliopisto, erikoistutkija, THL Hanna Heinonen VTL, ohjelmajohtaja, Lastensuojelun keskusliitto Riitta Hyytinen VTL, lastensuojelupalveluiden johtaja, Pelastakaa lapset ry Kirsi Kaikko YTL, peruspalvelut -yksikön päällikkö, sosiaalihuollon ylitarkastaja, Itä-Suomen aluehallintovirasto Kaisa-Elina Kiuru (ent. Hotari) YTM, MMM, tohtorikoulutettava, Yhteiskunta- ja kulttuuritieteiden yksikkö, Tampereen yliopisto 1 0 Lastensuojelun y t imissä
11 K I R J O I T TA J AT Känkänen Päivi VTL, erityisasiantuntija, THL Tiina Muukkonen YTM, tutkijasosiaalityöntekijä, Socca Pääkaupunkiseudun sosiaalialan osaamiskeskus Mikko Oranen PsL, kehittämispäällikkö, THL Irkka Peltonen Sosiaalityöntekijä, kouluttaja (eläkkeellä) Anne Pirinen VTM, lehtori, Laurea-ammattikorkeakoulu Tarja Pösö YTT, sosiaalityön professori, Yhteiskunta- ja kulttuuritieteiden yksikkö, Tampereen yliopisto Sarianna Reinikainen KT, nuorisokodin johtaja, Mannerheimin lastensuojeluliitto Päivi Sinko VTL, projektipäällikkö, Helsingin yliopisto, Koulutus- ja kehittämiskeskus Palmenia Tarja Tolonen VTT, ylitarkastaja, opetus- ja kulttuuriministeriö, nuorisoyksikkö Vilman sijaisäiti Lastensuojelun y t imissä 1 1
13 K AT S A U S Marjatta Bardy ja Tarja Heino Katsaus lastensuojelun toimintaympäristöihin: paniikista toivoon ja näköalat auki 1 Lasten määrän jatkuva lisääntyminen lastensuojelussa on ollut käytetyimpiä indikaattoreita pahoinvoinnin kuvaamisessa viime vuosina. Harvemmin se on nähty yhteiskunnallisen huolenpidon ilmauksena. Huomiota on kiinnitetty myös poikkeavuutta koskevan sietokyvyn mahdolliseen heikkenemiseen. Se mitä kaikkea lastensuojelutilastot indikoivat, ei ole itsestään selvää. Määrän lisääntyminen on sen sijaan kiistatonta historiallisestikin. 2 Tämän kirjan ensipainoksen tilastotiedot ovat vuodelta 2007, ja silloin lastensuojelun avohuollon piirissä oli yhteensä noin lasta (5,3 prosenttia alaikäisistä). Vuoden 2011 tilastoissa (joihin palataan tarkemmin tuonnempana) luku oli noin lasta (6,7 prosenttia alaikäisistä). Neljässä vuodessa lasten määrä lastensuojelun avohuollossa kasvoi noin lapsella. Vaikka luvut näin ilmaistuina ovat karkeita, on helppo ymmärtää, että kuormituksen kasvu lastensuojelussa on valtava. Henkilökunta ei lisäänny samaa tahtia asiakkaiden kanssa. Lastensuojelu on kriisissä tai kriisiytyvässä tilassa, ja siitä osaltaan kertoo lastensuojelusta virinnyt julkinen keskustelu sekä tihentyvä selvitystyö sen tilasta. Kriisi aiheuttaa helposti paniikkia. Näin on millä tahansa elämän alueella. Sen voi havaita niin perheen ja yksilön tilanteissa kuin palvelujärjestelmän ja laajemmin yhteiskunnan ongelmissa kuten talouselämässä. Kriisi voi avata mahdollisuuksia uuden rakentamiseen, vanha viisauskin väittää. Kriisiytyvässä tilanteessa nähdään yleensä yhä enemmän ongelmia ja puutteita ja aina vain vähemmän kyvykkyyttä, voimavaroja ja mahdollisuuksia. Mitä pahemmaksi tilanne muodostuu, sitä enemmän ihmiset hämmentyvät, tuntevat itsensä neuvottomiksi ja vetäytyvät tilanteesta. Ne jotka jäävät, 1 Stakesin Huostaanotto-projektin ( ) johtoajatus Paniikista toivoon ja näköalat auki perustuu psykologi Esa Erikssonin erittelyyn siitä, mikä leimaa kriisiytyvää tilannetta ja miten toivottomalta tuntuvasta tilanteesta voi selvitä ja löytää ulospääsyjä. 2 Kansalaissodan aikaa lukuun ottamatta 1900-luvulla sijoitettujen lasten määrä oli huippulukemissa vuonna 1935: alle 15-vuotiaista 3,3 prosenttia oli sosiaaliviranomaisten sijoittamana luvulla sijoitettujen lasten määrä vakiintui 0,7 prosentin tienoille alaikäisistä. (Alanen & Bardy 1990, 29). Avohuollon piirissä olevien lasten määrä kasvoi jonkin verran. Kaikkiaan lastensuojelun piirissä oli 1980-luvulla noin 1,6 1,8 prosenttia alaikäisistä eli noin lasta (Kivinen & Heinonen 1990). Lastensuojelun y t imissä 1 3
14 K AT S A U S liittyvät pulmaan oleellisesti tai eivät eri syistä kykene irtautumaan tilanteesta, tai eivät asemansa vuoksi pääse siitä pois. Käsitys asioiden kulusta on tässä vaiheessa yksipuolinen ja syyttelevä. Tulevaisuus näyttäytyy hämäränä; on vain tämä päivä josta yritetään selvitä. Toivottomuus ja vaihtoehdottomuus leimaavat elämää. Mikä auttaisi? Ongelmiin, puutteisiin ja pahoinvointiin keskittymisen sijasta on mahdollista kääntää katse voimavaroihin ja mahdollisuuksiin, pahenevissakin tilanteissa. Mukaan tarvitaan ihmisiä, jotka katsovat tilannetta riittävän kaukaa, ilman vahvaa henkilökohtaista kytkeytymistä siihen. Osallisten väsynyttä joukkoa on syytä vahvistaa ja etsiä sellaista, mistä voisi olla tukea. Jokainen asiaan liittyvä ihminen tuo tilanteeseen uuden näkökulman, ehkäpä myös toivoa ja vaihtoehtoja edetä. Pyrimme toivoa luovaan viisauteen kuvatessamme viime vuosien kehityskulkuja lastensuojelun toimintaympäristöissä, osoittaen epäkohtiin ja mahdollisuuksiin sekä tulevaa hahmottaen. Yhdeksän väliotsikon alle jäsennelty katsauksemme ponnistaa kahdesta polttavasta kysymyksestä. Ensimmäistä osaa jäsentää kysymys: millaiset seikat selittävät asiakasmäärien kasvua lastensuojelussa? Lastensuojelutarpeiden moniaineksisuuden sekä yhteiskunnallisten muutosten monialaisuuden takia tyhjentäviä vastauksia ei ole esitetty. Sellaisia ei ole tämän katsauksen kirjoittajillakaan. Mahdollisia selittäviä tekijöitä on moniaalla, palvelujärjestelmissä ja toimintakulttuureissa, elinoloissa ja alkoholin kulutuksessa sekä yhteiskunnallisessa ilmapiirissä ja rakenteissa. Lastensuojelu on hyvin erityistä toimintaa, mutta se ei ole yhteiskunnasta irrallinen saareke vaan elimellinen osa sitä. Aloitamme katsauksen tarkastelemalla eriarvoisuuden kasvua lastensuojelutarpeiden lisääjänä. Monien ongelmien juuret juontuvat eriarvoisuudesta, ja sen seurauksilla on monet lastensuojelussakin tutut kasvot (1). Muistutamme myös siitä, että ihminen saa potentiaalinsa käyttöön vuorovaikutuksessa, ja suosiollisissa oloissa se on verrattomasti helpompaa kuin epäsuotuisissa (2). Lastensuojelu on räätälöityä eriarvon tasausta, joka tapahtuu vuorovaikutuksessa. Konkreettinen apu ja inhimillinen kohtaaminen ovat avainasemassa (3). Päivitetyt tilastotiedot lastensuojelusta kertovat edelleen kasvavista asiakasmääristä. Tarkastelemme kasvudynamiikan mahdollisia selittäjiä kuten lainsäädännön muutoksia (4). Monet palvelujärjestelmää koskevat muutokset ovat tapahtuneet ja tapahtuvat samaan aikaan kuin eriarvoistuminen ja muut yhteiskunnalliset murrokset kuten finanssikriisi ja lamakaudet. On siis vaikea ellei mahdotonta tietää, missä määrin minkinlaiset seikat lisäävät asiakkaiden määrää lastensuojelussa. 1 4 Lastensuojelun y t imissä
15 K AT S A U S Katsauksen toista osaa motivoi niin ikään polttava kysymys: mistä saada tukea lastensuojelulle? Mistä voi odottaa apua kriittisesti kuormitetulle järjestelmälle niin, että se kykenisi auttamaan nykyistä paremmin asiakkaansa selvemmille vesille? Tarkastelemme viime vuosien lapsi-, nuoriso- ja perhepoliittiseen ohjelma- ja selvitystyötä. Mihin niissä pyritään ja miten? Miten valtionhallinto ohjaa kehitystä? Kuinka se vaikuttaa kunnanhallintoon? (5). Teemme selkoa lastensuojelun tuloksellisuustarkastuksesta ja uusimmasta yksittäisiin traagisiin tilanteisiin kohdistuvasta selvittelyn aallosta (6). Tarkastelemme tiedon ja tutkimuksen laajenevia näköaloja lastensuojelussa (7). Hahmotamme toimivan lastensuojelun luontevaa paikkaa osana kuulevaa, koeteltua ja integroituvaa palvelujärjestelmää (8). Lopuksi kiinnitämme huomion kestävään kehitykseen, jonka avulla on määrä oppia pitämään hyvää huolta sekä inhimillisistä että luonnon resursseista. Tarvitaan ajattelutapojen muutosta sekä kestävää hyvinvointi- ja sivistyspolitiikkaa (9). 1. Eriarvoisuuden kasvu tuottaa lastensuojelutarpeita Hyvinvointivaltion rakentamista ohjasi tasa-arvoisuuden eetos. Se auttoi vähentämään köyhyyttä ja tasaamaan tuloeroja. Väestön terveydentila parani ja koulutuksen taso nousi. Sittemmin tasa-arvotavoite on vaimentunut (Hellsten 2011, 170). Se ei ohjaa aktiivisesti päätöksentekoa. Keskiluokkaistuva ja eriarvoistuva Suomi on siirtynyt hyvinvointivaltion alikehityksen aikakauteen aineellisen vaurauden yltäkylläisyydessä (Riihinen 2011). Kulutuksen jatkuvaa kasvua edelleen tavoitteleva maapalloistuva markkinatalous heijastuu ideologisesti ja konkreettisesti muun muassa Suomen työpaikkojen määrään, työvoiman kysyntään ja työmarkkinoiden toimintaan. Kiristyvä kilpailu tuottaa voittajia ja häviäjiä. Yhteisvastuun ja voimavarojen jakamisen eetos on saanut antaa tietä yksilösuoritusten, kilpailun ja vaurastumisen korostamiselle (ks. esim. Björklund 2008). Ihanneihmisen kuva markkinalogiikan hengessä on kapea ja mahdollinen vain pienelle vähemmistölle, vaikka sitä tarjotaan laajalle. Yhteiskunnassa vallitseva arvomaailma vaikuttaa monin tavoin siihen, mihin ihmiset elämässään pyrkivät ja miten he mieltävät asemansa suhteessa muihin. Demokratiassa arvomaailma ei kuitenkaan ole monoliittinen vaan moninainen, ja arvoja myös kyseenalaistetaan ja muutetaan. Lapsiperheiden taloudellinen asema on heikentynyt viimeksi kuluneen kymmenen vuoden aikana. Suurin osa lapsiperheistä on keskituloisia. Tuloerojen kasvu on merkinnyt sitä, että pienituloisimman väestönosan tulotaso Lastensuojelun y t imissä 1 5
16 K AT S A U S on noussut vähiten, ja suurituloisten eniten. Heikoimmassa taloudellisessa asemassa ovat monilapsiset yksihuoltajaperheet. Köyhiä lapsiperheitä oli vuonna 2009 kaikkiaan , joista yksihuoltajaperheitä oli Köyhissä lapsiperheissä eli noin lasta vuonna (Salmi ym. 2012b, 25 30). Tuloerojen ääripäät ovat karanneet kauas toisistaan. Perusturvan riittävyyttä arvioineen raportin (4/2011) mukaan sen varassa elävät eivät pysty kattamaan tuloillaan kohtuullista minimikulutusta. Millaista köyhyys on? Arkipäivän kokemuksia köyhyydestä (Isola ym. 2007) teos vastaa kysymykseen monen kokijan voimin. Köyhyys on mielentila, alemmuuden tunnetta ja itsesyytöksiä. Köyhyys on konkreettista kolikoiden laskemista, pullojen palauttamista, kirjojen vientiä divariin, pesuainepullon tyhjentämistä viimeiseen pisaraan. Aina ei ole rahaa bussilippuun. Lapsen leirikoulumaksut tuhosivat talouden ja piti mennä leipäjonoon. Köyhä ei voi lähteä kylään tai ulos, ja varaa harrastuksiin ei ole. Kirjasto rikastaa elämää, museot ja näyttelyt ovat unta vain, teatterista puhumattakaan. Mitä voi hankkia lapselle syntymäpäivälahjaksi? Ajattelen usein kenkiä: kunnollisia lenkkitossuja, kävelykenkiä. Käveleminen on ilmaista, mutta se vaatii kengät. Kengät ovat pääosassa. Niiden avulla pääsen luontoon ja ulos kävelemään. Kansanedustajat eivät todellakaan tiedä, missä surkeudessa ihmiset voivat elää. Yhteiskunta pyörii rahan ympärillä. Rahan puute on ehkä stressaavin tekijä. Fyysisestä köyhyydestä tie kulkee henkiseen köyhyyteen, todetaan eräässä kirjoituksessa emt. teoksessa. Osa selviää pienillä tuloillaan erilaisen epävirallisen avun turvin. Osa tarvitsisi intensiivistä tukea taloudelliseen apuun yhdistettynä. Monet turvautuvat lastenvaatteiden ja tavaroiden kierrätykseen. Lapsiperheryhmät netissä jakavat vinkkejä edullisista hankinnoista. Isovanhemmilta saatava taloudellinen ja muu tuki on monesti merkittävää (Haavio-Mannila ym. 2009). Vähävaraisissa lapsiperheissä hyvää vointia rakennetaan monin eri tavoin. Mielekäs tekeminen, toimiva sosiaalinen verkosto ja mahdollisuus vaikuttaa omaan ja perheen tilanteeseen auttavat voimaan hyvin. Ymmärrys vähävaraisen lapsiperheen arjesta on sosiaali- ja terveydenhuollon ammattilaisille tarpeen. (Vuori 2012). Köyhät ja pientuloiset eivät muodosta yhtenäistä ryhmää. Jatkuvasti kasvavan vaurastumisen ja kulutuksen kritiikki on synnyttänyt liikehdintää elämänmuodon muuttamiseksi. Vaatimaton ja vähän kuluttava elämäntapa voi olla myös oma valinta, väliaikaisesti tai vakiintuneemmin. Downshiftaamisen tai kohtuullistamisen taustalla on erilaisia 1 6 Lastensuojelun y t imissä
17 K AT S A U S syitä ja elämäntilanteita. 3 Kohtuullisen hyvin ansaitsevilla on paremmat mahdollisuudet elämänrytmin hidastamiseen kuin pienipalkkaisilla perheellisillä, joilla ne ovat hyvin pienet. Uudemmassa tutkimuksessa on jälleen noussut esiin perustava yhteiskunnallinen havainto: eriarvoisuus teollisuusmaissa on yhteydessä muun muassa lyhentyneeseen elinajanodotteeseen, mielenterveysongelmiin, perheväkivaltaan ja rikollisuuteen. Lähes kaikki sosiaaliset ongelmat ovat akuuteimpia maissa, joissa ero rikkaiden ja köyhien välillä on suuri. (Wilkinson & Pickett 2011). Eriarvoisuus lisää ihmisten epävarmuutta. Se aiheuttaa pelkoa pärjäämisestä ja tuottaa häpeää vaatimattomasta sosiaalisesta asemasta. Näin syntyy stressiä, joka kroonisena heikentää selviytymistä sekä altistaa sairauksille ja väkivallalle. Mielialalääkkeiden laajalle levinnyt käyttö heijastaa osaltaan riittämättömyyden kokemuksia vanhempana ja työntekijänä. Suuret tuloerot merkitsevät myös sosiaalisen etäisyyden kasvua eri väestöryhmien välillä, jolloin luottamus vähenee. Kulutuskulttuuri ja siihen liittyvä elintasokilpailu ruokkivat niin ihmisen kuin luonnon ylikulutusta. Monien ongelmien yhteiset juuret juontuvat eriarvoisuudesta. Tasa-arvoisuuden aste on kuin vatupassi (Wilkinson & Pickett 2011), jolla voidaan arvioida yhteiskunnallisen kehityksen tilaa. Tasa-arvoisuus jo sinällään tuottaa hyvinvointia ja epätasa-arvo pahoinvointia. Eriarvoisuuden kasvun seurauksilla on monet lastensuojelussakin tutut kasvot: häpeää, lasten kaltoinkohtelua, mielenterveysongelmia, päihteiden väärinkäyttöä, perheristiriitoja ja -väkivaltaa. Sivuun vetäytyminen tai yhteisön syrjintä johtavat sosiaalisten verkostojen ulkopuolelle. Keskeisin havainto on, että lasten väliset hyvinvointierot ovat kasvaneet, ja se näkyy lastensuojelussa muun muassa asiakasmäärien jatkuvana lisääntymisenä. Kun sosiaalisten ongelmien kuorma yhteiskunnassa kasvaa, lastensuojelussa syntyy tungosta. Köyhien ja rikkaiden lasten mahdollisuuksien maailmat voivat olla hyvin kaukana toisistaan. Harrastukset kiinnittävät voimavaroja luovaan toimintaan. Monet harrastukset ovat maksullisia tai matkan päässä, jolloin urheilu- ja kulttuuriharrastukset ovat pääosin maksukykyisen väestön ulottuvilla. Jo varhain terveyttä haittaavat elintavat kasautuvat niille, joilla menee muutenkin huonommin. Köyhän mahdollisuudet ostaa monipuolisesti terveellistä ruokaa ovat hyvin rajalliset, mikä altistaa mm. lihavuudelle. Hyvässä sosioekonomisessa asemassa olevat nuoret tupakoivat vähemmän, juovat itsensä harvemmin humalaan, heidän ruokatottumuksensa ovat lähempänä suosituksia kuin 3 Tekesin rahoittamassa Downshifting organisaatioiden uudistumiskyvyn tukena hankkeessa Työterveyslaitoksella haetaan tietoa erilaisista työn kohtuullistamisen tavoista ja merkityksistä. Tutkimus on osa Dialoginen johtaminen innovatiivisuuden tekijänä tutkimusohjelmaa Tampereen yliopistossa. Lastensuojelun y t imissä 1 7
18 K AT S A U S muiden, ja he harrastavat huonommassa asemassa olevia enemmän vapaa-ajan liikuntaa (Myllyniemi 2012, 47). Yleistykset ovat karkeita, eivätkä ne kerro suurista yksilöllisistä variaatioista. Sen sijaan ne kertovat siitä, että kohtuuhyvissä oloissa ihminen saa keskimäärin oman potentiaalinsa ja yhteisönsä resurssit paremmin käyttöönsä ja oppii pitämään itsestään huolta toisin kuin epätyydyttävissä oloissa. 2. Ihminen saa potentiaalinsa käyttöön vuorovaikutuksessa Nykyisin kehityspsykologiassa vallitsee laaja yksimielisyys siitä, että vanhemman ja lapsen välinen vuorovaikutussuhde varhaisvaiheesta alkaen on tärkeä sekä aivojen että tunteiden kehitykselle. Biologinen, psyykkinen ja sosiaalinen kehitys kietoutuvat kiinteästi toisiinsa. Geneettinen perimä vaihtelee, ja sen potentiaalit ihminen saa käyttöönsä vuorovaikutuksen kannattelemana. Vuorovaikutus ja sen laatu ovat siis avainasemassa lapsen kasvussa, identiteetin muodostumisessa ja oppimisessa. Vanhempien ohella tai sijasta kehitystä ravitseva vuorovaikutussuhde voi syntyä lapsen ja läheisten välille. Tematiikkaa on valotettu monipuolisesti tämän kirjan II ja III luvussa. Hyväosainen saattaa ajatella, että hänen asemansa on seurausta vain hänen omista valinnoistaan ja ahkeruudestaan opiskelussa, työssä, sijoituksissa yms. päämäärätietoisessa toiminnassa. Hyvää elämää tukevat kuitenkin monin tavoin henkilöstä itsestään riippumattomat seikat. Näistä muistuttaminen ei kiistä ihmisen omien toimien arvoa ainoastaan suhteuttaa niitä lähtökohtiin. Hyvää elämää tukee, jos ihminen syntyy perheeseen, jossa häntä kohdellaan hyvin ja rakkaudella, ja jossa ilmaistaan tunteita, arvostetaan oppimista ja ruokitaan tiedonhalua. Jos perheen ympärillä on suvun ja/ tai muiden läheisten tuki sekä hyvin toimiva päivähoito ja koulu, voimavarat ja mahdollisuudet moninkertaistuvat. Suosiollisessa kasvuympäristössä ihminen saa potentiaalinsa kukoistamaan, aika lailla helpommin kuin epäsuotuisissa oloissa. Silloinkin hän on toki sattumille altis olio. Lapsi tarvitsee ihmisen, johon hän voi luottaa, ja joka kannustaa, ja johon lapsi voi kiintyä. Kun jatkuva taloudellinen ahdinko tuottaa stressiä, vanhempien vuorovaikutus lapsen kanssa voi ohentua niin, että lapsi ei saa kehityskapasiteettia kunnolla käyttöönsä. Näin köyhyys (tai jokin muu suurta stressiä aiheuttava seikka vaikkapa vaurastumisen ja suorittamisen paineet) ulottuu aivoihin asti. Seurauksena voi olla oppimisvaikeuksia, jotka osaltaan voivat myöhemmin vaikeuttaa kiinnittymistä oman elämänsä rakentamiseen ja sysätä huono-osaisuuteen. Pitkälle erikoistuneessa yhteiskunnassa tar- 1 8 Lastensuojelun y t imissä
19 K AT S A U S vittaviin tapoihin ja taitoihin sosiaalistuminen kestää vuosikausia, ja se vaikeutuu, kun tulo- ja hoivaköyhyys liittyvät toisiinsa ja pitkittyvät. Ihmisen hyvinvointi perustuu pitkälti vuorovaikutussuhteisiin, ja kehitystehtäviä riittää läpi elämän. Onkin onnetonta, että palvelut ovat ohentuneet samaan aikaan, kun työelämässä suoritusten rytmi on kiihtynyt, tuloerot ovat kasvaneet ja köyhyys lisääntynyt. Vanhemmat ja/tai muut lasten hoitajat ja kasvattajat eivät läheskään aina ole voineet saada tarvitsemaansa apua esimerkiksi perheneuvoloista, joissa jonot ovat kuukausien mittaisia. THL on patistanut kuntia päätöksiin, jotka parantavat peruspalveluita niin, että ne voivat tukea lasten hyvää kasvua ja vähentää syrjäytymisen riskejä. THL toteaa, että on viisasta tukea myös niitä lapsia ja nuoria, joiden hyvää kasvua erilaisten riskitekijöiden kasaantuminen uhkaa (Salmi ym. 2012a). 3. Lastensuojelu on räätälöityä eriarvon tasausta Lastensuojelun näkökulmasta peruspalveluiden merkitys on erittäin suuri sekä ongelmien ehkäisyssä että puskurina umpikujaan joutumiselta. Heikosti toimivat peruspalvelut lisäävät lastensuojelun tarpeita. Jos aikuisten määrä suhteessa lapsiin on riittämätön, erityistä huomiota tarvitseville tai häiriöitä aiheuttaville lapsille ei riitä voimavaroja. He voivat jäädä ilman palveluja, unohtua jonoihin tai heidät ohjataan erityisryhmiin ja -palveluihin. Sitäkään ei voi sinänsä ihmetellä ylikuormituksen oloissa. Koululuokassa lasten sosiaalisten ja etnisten taustojen laaja kirjo on elävästi ja konkreettisesti läsnä joka hetki, ja se voi vaatia opettajalta (ks. Korhonen 2012) todella paljon työtä. Sama koskee kaikkia lasten instituutioita, eri mitassa asuinalueesta riippuen. Lapsiperheiden kotiavulla on pitkät historialliset juuret. Monissa kunnissa kotiavun resurssit siirrettiin vanhustenhuoltoon, ja lapsiperheille tarkoitettu kunnallinen kodinhoitoapu lopetettiin. Vuonna 1990 kunnallista kodinhoitoapua sai 8,2 % kaikista lapsiperheistä ja vuonna 2011 vain 1,6 %. Kodinhoitoavun leikkaamista on kritisoitu toistuvasti 2000-luvun alusta. Keskustelu on vaikuttanut siihen, että vuosien pohjalukemista (1,5 % lapsiperheistä) suunta on hienoisessa nousussa. Kotipalvelu oli taannoin erityisen arvokas ja paljon käytetty tuki lastensuojelussa. Kodinhoitaja saattoi arkisten kotitöiden ohessa opastaa kädestä pitäen lasten hoitoa ja talouden pitoa, auttaa läksyjen luvussa, ja ylipäätään olla läsnä tyyliin ihmiseltä ihmiselle. Lastensuojelun y t imissä 1 9
20 K AT S A U S Lastensuojelu on erityistä räätälöityä eriarvon tasoitusta, ja siihen tarvitaan monipuolista ja toimivaa palvelujärjestelmää, joka vastaa ihmisten erilaisiin tarpeisiin ja voi tarjota konkreettista käytännön apua niin aineellisesti, sosiaalisesti kuin henkisestikin. Avun tarve voi olla tilapäinen tai pitkäkestoinen. Lastensuojelussa apu ja tuki räätälöidään yksittäisten lasten ja perheiden tarpeisiin selviytymisen mahdollistamiseksi. Läheisillä ihmisillä ja yhteisöillä on merkittävä osuus lasten arjessa. Kun tämä tunnistetaan ja yhteistyötä lapsen arkiverkostojen kanssa vahvistetaan, toiminta tehostuu. Tukitoimien puute tai ohuus muodostaa suuren esteen eriarvon vaikutusten korjaamisessa ja ehkäisemisessä. Haavoittavissa oloissa kasvavat tarvitsisivat erityisen paljon parasta mahdollista apua saadakseen kehityspotentiaalinsa käyttöön. Tarvitaan systemaattista ja integroitunutta sekä riittävän pitkäjänteistä toimintaa. Katsaus kansainvälisestä interventiotutkimuksesta vaativissa perhetilanteissa kertoo, että etäältä tapahtuvan tiedon välittämisen sijasta on tultava lähelle ihmisten tilanteita ja tarpeita. Osallistavat ja vahvuuksia korostavat työtavat on havaittu menestyksellisemmiksi kuin asiantuntijakeskeinen puutteisiin paneutuminen. Samalla tarvitaan usein aktiivista uusien tietojen tarjoamista ja erilaisten taitojen harjaantumista. (Bardy & Öhman 2007). Tutkimuksessa on vahvaa näyttöä kokonaisvaltaisten interventioiden merkityksestä varhaislapsuudessa köyhyyden ja huono-osaisuuden oloissa. On kiinnitettävä huomio moniin konkreettisiin seikkoihin kuten ravintoon ja terveydenhuoltoon. Kasvuviivästymät ja aliravitsemus vaarantavat neurologisen kehityksen ja haittaavat tai estävät lasta hyötymästä opetuksesta. Lasten oppimisen stimulointi on oleellinen osa vaikuttavaa interventiota. Osallistujien kognitiivista ja kielellistä kehitystä voi olla tarpeen tukea. Monitasoinen interventio tarkoittaa, että myös lasten ympärillä olevat aikuiset hoitajat ja vanhemmat saavat opetusta ja ohjausta. Hyvään tulokseen liittyy, että vanhemmat sitoutuvat hoitoon, osallistuvat aktiivisesti, säännöllisesti, ja pitkähkön ajanjakson. Kokonaisvaltainen intensiivinen interventio sisältää viikoittaisia kotikäyntejä sekä lisäksi ryhmäistuntoja. Edelleen vaikuttavuutta lisää, että osallistujien ja interventiosta vastaavien työntekijöiden välinen suhde on vakaa, lämmin ja tukea antava, eikä siinä ole paikkaa vanhemmuuden kritisoinnille. Ammattilaisten taidot ovat onnistumisen avainasioita. (Daves 2012; Engle ym. 2011). Tämän kirjan toisessa luvussa lastensuojelua lähestytään ikäsensitiivisesti ja tuodaan esiin intensiivisen monialaisen työskentelyn tarpeita niin nuorten kuin pikkulasten kohdalla. Nuori voi olla lapsen tai vanhemman asemassa. Kokonaisvaltaisen tuen strategioita tarvitaan silloin kun nuorella on vähän voimavaroja, hänen tilanteensa on kumuloituvasti sekava, 2 0 Lastensuojelun y t imissä